ໄທ ຢືນຢັດ ກ່ຽວກັບການ ຈັດສົ່ງຊາວມົ້ງ ກັບຄືນໄປລາວ
ຂ່າວສຳຄັນອື່ນໆ: ຜູ້ກໍ່ການຮ້າຍ ທີ່ໄດ້ພະຍາຍາມ ໂຈມຕີເຮືອບິນໂດຍສານ ເປັນສະມາຊິກ ກຸ່ມອາລກາຍດາ; ເອເຊັຽ ລະລຶກເຖິງ ການຖລົ່ມຂອງຟອງຍັກສຶນາມິ ໃນປີ
ຜູ້ຊາຍຊາວ ໄນຈີເຣັຽຄົນນຶ່ງ ທີ່ເວົ້າວ່າ ລາວເປັນສະມາຊິກຂອງກຸ່ມກໍ່ການຮ້າຍອາລ-ກາຍ-ດານັ້ນ ໄດ້ພະ ຍາຍາມ ທີ່ຈະຈູດຄະນວນຣະເບີດໃຫ້ແຕກຂຶ້ນ ໃນຖ້ຽວບິນ ຈາກນະຄອນ ARMSTERDAM ມາຍັງເມືອງ DETROIT ຂອງສະຫະຣັດໃນ ມື້ວານນີ້ ພວກຜູ້ໂດຍສານ ກ່າວວ່າ ເຂົາເຈົ້າ ໄດ້ຍິນສຽງດັງຂນາດແຮງ ແຕກຂຶ້ນ ແລະຫລັງ ຈາກນັ້ນ ກໍເຫັນຄວັນກຸ້ມ ເວລາທ້າວ UMAR FAROUK ABDUL MUTALLAB ອາຍຸ23 ປີ ໄດ້ພະຍາຍາມ ແຕ່ບໍ່ປະສົບຄວາມສຳເຣັດທີ່ ຈະຈູດຄະນວນຣະເບີດ ໃຫ້ແຕກຂຶ້ນບໍ່ດົນກ່ອນທີ່ເຮືອບິນ ຈະເລີ້ມລົງຈອດ ຜູ້ໂດຍສານ ແລະພະນັກງານປະຈຳເຮືອບິນໄດ້ພາກັນຫຸ້ມເຂົ້າຈັບໂຕຜູ້ກ່ຽວ ໃນທັນທີ ລາຍງານຂ່າວ ແຈ້ງວ່າ ທ້າວ MUTALLABໄດ້ຕິດຝຸ່ນຊະນິດນຶ່ງໃສ່ຂາຂອງລາວແລະກໍມີຫລອດ ເຂັມ ສັກຢາທີ່ເຕັມດ້ວຍຂອງແຫລວ ເພື່ອປະສົມ ກັບຝຸ່ນດັ່ງກ່າວ ແລະຈະພາໃຫ້ເກີດຣະເບີດ ປະຊາຊົນໃນທົ່ວເຂດເອເຊັຽໄດ້ພາ ກັນຢືນສະງົບ ສະຕິອາຣົມຊົ່ວໄລຍະນຶ່ງໃນວັນ ເສົາມື້ນີ້ ເພື່ອລະລຶກເຖິງວັນຄົບຮອບປີທີ 5 ໃນການເກີດແຜ່ນດິນໄຫວຂນາດແຮງ ແລະ ຟອງຍັກສຶນາມິ ໃນປີ 2004ທີ່ເປັນເຫດໃຫ້ ມີຜູ້ເສັຽຊີວິດ ຫລາຍເຖິງ 230 ພັນຄົນ ຢູ່ໃນ 10 ກວ່າປະເທດ ຟອງຍັກສຶນາມິຮ້າຍແຮງ ໃນວັນທີ 26 ທັນວາປີ 2004 ໄດ້ທຳລາຍ ປະຊາຄົມທີ່ອາສັຍຢູ່ ຕາມບໍຣິເວນແຄມຝັ່ງ ທະເລທັງໝົດ ພ້ອມທັງສ້າງຄວາມເສັຽຫາຍ ຢ່າງໃຫຍ່ ໃຫ້ແກ່ບັນດາຄອບຄົວ ແລະໄຫລ ຂຶ້ນຖ້ວມຫາດຊາຍທີ່ເຕັມໄປດ້ວຍພວກນັກ ທ່ອງທ່ຽວ ແລ້ວກໍພັດເອົາຜູ້ຄົນ ແລະທຸກສິ່ງທຸກຢ່າງທີ່ຢູ່ໃນເສັ້ນທາງ ຂອງມັນໄປພ້ອມ ພິທີໄວ້ອາລັຍ ເປັນເວລາສັ້ນໆ ໄດ້ຈັດຂຶ້ນຢູ່ຕາມວັດຕ່າງໆ ຂອງສາສນາອິສລາມ ຢູ່ຂ້າງ ຂຸມຝັງສົບຮ່ວມ ແລະຕາມບ່ອນຕາກອາກາດຕລອດທັງປະຊາຄົມຕ່າງໆ ທີ່ຕັ້ງຢູ່ແຄມມະ ຫາສະມຸດອິນເດັຽ ຟອງຍັກສຶນາມິໄດ້ເກີດຂຶ້ນ ຈາກແຜນດິນໄຫວ ຢູ່ພື້ນທະເລ ທີ່ມີ ຄວາມແຮງ ແທກໄດ້ 9 0 ຣິກເຕີ້ໃນບໍຣິເວນ ແຄມຝັ່ງຂອງເກາະສຸມາຕຣາ ໃນອິນໂດ-ເນເຊັຽ ມີລາຍງານວ່າ ໄດ້ເກີດການປະທະກັນ ຢ່າງໜັກລະຫວ່າງກຳລັງ ຂອງຣັຖບານອີຣ່ານ ແລະພວກສນັບສນຸນຝ່າຍຄ້ານ ເວັບໄຊທ໌ຂອງ ພວກປະຕິຮູບໃນອີຣ່ານ ລາຍງານວ່າ ການປະ ທະກັນ ໄດ້ເກີດຂຶ້ນໃນວັນເສົາມື້ນີ້ ຢູ່ໃນເຂດ ໃຈກາງ ນະຄອນຫລວງເຕຫະຣ່ານ ເວັບໄຊທ໌ RAH-E-SHABZແຈ້ງວ່າ ຕຳຣວດ ປາບຈະ ລາຈົນ ແລະກຳລັງຂອງຣັຖບານໄດ້ປະເຊີນໜ້າ ກັບພວກປະທ້ວງຢູ່ຕາມຖນົນຫົນທາງແລະເລີ້ມ ທຳການທັບແວ່ນຣົດ ທີ່ໄດ້ບີບແກສນັບສນຸນ ພວກປະທ້ວງ ສ່ວນເວັບໄຊທ໌ JARAS ລາຍ ງານວ່າ ຕຳຣວດປາບຈະລາຈົນໄດ້ຍິງຣະເບີດ ນ້ຳຕາເຂົ້າໃສ່ ເພື່ອຂັບໄລ່ພວກປະທ້ວງ ແຕ່ ຄວາມຮຸນແຮງໄດ້ແຜ່ລາມອອກໄປ ເມື່ອໄວໆ ມານີ້ ພວກປະຕິຮູບໃນອີຣ່ານໄດ້ທຳການປະທ້ວງໂດຍຈັດໃຫ້ມີຂຶ້ນ ພ້ອມໆກັບພິທີຕ່າງໆ ຂອງທາງການ ແຕ່ໃນມື້ວັນສຸກວານນີ້ນັກສອນສາສນາແຂງກະດ້າງອະວຸໂສ AHMAD KHATAMI ໄດ້ເຕືອນພວກນັກເຄື່ອນໄຫວຝ່າຍຄ້ານ ບໍ່ໃຫ້ໃຊ້ວັນພັກຂອງທາງການ ຈັດ ການປະທ້ວງຕໍ່ຕ້ານຣັຖບານ ກຳລັງອິສ ຣາແອລ ໄດ້ບຸກເຂົ້າໄປໃນເມືອງ NABLUS ຊຶ່ງຕັ້ງຢູ່ໃນເຂດຝັ່ງຕາເວັນຕົກ ຂອງແມ່ນ້ຳຈໍ ແດັນແລະໄດ້ສັງຫານ ຊາວປາແລສໄຕນ໌ 3 ຄົນທີ່ສົງສັຍວ່າ ເປັນຜູ້ຂ້າ ພວກຕັ້ງຖິ່ນຖານ ໃໝ່ຊາວອິສຣາແອລຄົນນຶ່ງ ໂຄສົກຍິງຄົນນຶ່ງ ຂອງກອງທັບອິສຣາແອລກ່າວວ່າ ທະຫານອິສ ຣາແອລ ໄດ້ອ້ອມເຮືອນຂອງບຸກຄົນທັງ 3 ໄວ້ ໃນຕອນເຊົ້າ ຂອງວັນເສົາມື້ນີ້ ແລະບຸກເຂົ້າໄປ ຂ້າງໃນຫລັງຈາກບຸກຄົນທັງ 3 ໄດ້ປະຕິເສດ ບໍ່ຍອມຈຳນົນ ໂຄສົກກ່າວຕື່ມວ່າພວກຜູ້ ຊາຍຈຸນີ້ ຢ່າງນ້ອຍຄົນນຶ່ງມີອາວຸດຢູ່ໃນກຳມື ເຈົ້າໜ້າທີ່ປາແລສໄຕນ໌ກ່າວວ່າ ບຸກຄົນທັງ 3 ເປັນສະມາຊິກ ຂະບວນການຟ້າຕ້າ ຂອງປະທານາທິບໍດີ MAHMOUDABBAS ແລະເຄີຍຖືກ ປົດອາວຸດມາແລ້ວ ໂດຍກຳລັງ ຮັກສາຄວາມສະງົບ ຂອງປາແລສໄຕນ໌ ເຈົ້າໜ້າທີ່ ການແພດປາແລສໄຕນ໌ ກ່າວວ່າ ພັນລະຍາຄົນນຶ່ງ ຂອງພວກທີ່ຖືກຍິງຕາຍກໍໄດ້ຖືກຍິງ ບາດເຈັບນຳດ້ວຍ ເຈົ້າໜ້າທີ່ ອົງການນາໂຕ້ໃນອັຟການິສຖານ ກ່າວວ່າ ຜູ້ບັນຊາການກຳ ລັງກະບົດທາລີບານຄົນນຶ່ງ ທີ່ຕິດອາວຸດເຕັມ ອັດຕຣາ ໄດ້ເຂົ້າໄປຫລົບລີ້ ຢູ່ໃນວັດສາສນາ ອິສລາມແຫ່ງນຶ່ງກ່ອນທີ່ຈະເລີ້ມ ທຳການຍິງ ຕໍ່ສູ້ ກັບເຈົ້າໜ້າທີ່ກຳລັງປະສົມທີ່ເຮັດໃຫ້ຜູ້ກ່ຽວ ເສັຽຊີວິດໃນທີ່ສຸດນັ້ນ ອົງການນາໂຕ້ກ່າວວ່າກຳລັງຂອງນາໆຊາດ ແລະອັຟການິສຖານ ໄດ້ ໄລ່ຕິດຕາມ ຜູ້ບັນຊາການ ກຸ່ມຫົວຮຸນແຮງທາລີບານຄົນນີ້ ໄປຍັງວັດ ທີ່ຕັ້ງຢູ່ນອກເມືອງ PIRDAD ແຂວງ WARDAKໃນວັນເສົາມື້ນີ້ ເວລາກຳລັງປະສົມ ຂອງອົງການນາໂຕ້ ແລະອັຟການິສຖານເຄື່ອນເຂົ້າໄປໃກ້ ຜູ້ບັນຊາການທາລີບານ ກໍໄດ້ຫລົບໜີ ໄປຍັງວັດ ອີກແຫ່ງນຶ່ງທີ່ຕັ້ງຢູ່ໃກ້ຄຽງ ໂດຍໄດ້ປະຕິເສດບໍ່ຍອມຈຳນົນແລະໃນທີ່ສຸດ ກໍໄດ້ຣະດົມຍິງໃສ່ກຳລັງປະສົມ ເຈົ້າໜ້າທີ່ກ່າວວ່າ ຜູ້ບັນຊາການ ທາລີບານຄົນນີ້ມີຣະເບີດມື ແລະລູກ ປືນ ຫລາຍຮ້ອຍລູກ ຢູ່ໃນຄວາມຄອບຄອງ ທາງການຕ້ອງການຈັບໂຕຜູ້ກ່ຽວຍ້ອນເຄີຍລັກ ລອບຊື້ອາວຸດ ຊິ້ນສ່ວນໃນການເຮັດຣະເບີດ ແລະຊ່ອຍວາງແຜນໃນການໂຈມຕີຫລາຍໆ ເທື່ອ ຣັຖບານໄທກ່າວວ່າ ຕົນ ຈະດຳເນີນການຕໍ່ໄປ ກ່ຽວກັບແຜນການຈັດສົ່ງ ຊາວມົ້ງ ທີ່ຢາກລີ້ພັຍ ຈຳນວນຫຼາຍພັນຄົນກັບ ຄືນໄປລາວ ທັງໆທີ່ໄດ້ມີການຮຽກຮ້ອງເພີ້ມຂຶ້ນ ໃຫ້ທາງການໄທ ຢຸດເຊົາ ແຜນການດັ່ງກ່າວ ເຈົ້າໜ້າທີ່ໄທໄດ້ປະຕິເສດບໍ່ຍອມຮັບເອົາການ ຕຳໜິຕິຕຽນ ທີ່ມີຂຶ້ນ ຊ້ຳແລ້ວຊ້ຳອີກນັບຕັ້ງແຕ່ ທາງການໄທ ໄດ້ປະກາດກ່ຽວກັບການຈັດສົ່ງ ຊາວມົ້ງປະມານ 4 ພັນຄົນ ກັບຄືນໄປລາວພາຍໃນທ້າຍປີນີ້ ນາຍົກຣັຖມຸນຕຣີໄທ ທ່ານອະພິຊິດ ເວດຊາຊີວະກ່າວໃນມື້ວານນີ້ວ່າ ຈະມີການດຳເນີນການ ທຸກສິ່ງຢ່າງ ເພື່ອເຮັດໃຫ້ ການຈັດສົ່ງຊາວມົ້ງກັບຄືນ ທີ່ວ່ານີ້ ປະສົບກັບ ຄວາມສຳເຣັດ ສະຫະຣັດ ອົງການສະຫະປະຊາຊາດແລະບັນດາກຸ່ມ ປົກປ້ອງສິດທິມະນຸດ ໄດ້ທຳການຮຽກຮ້ອງ ໃນມື້ວັນພະຫັດຜ່ານມາໃຫ້ທາງໄທ ຍົກເລີກແຜນການ ຈັດສົ່ງຊາວມົ້ງ ກັບຄືນປະເທດ ໂດຍເວົ້າວ່າຊາວມົ້ງເຫລົ່ານີ້ ຈະປະເຊີນ ກັບການຖືກລົງໂທດ ຢູ່ລາວ ແຕ່ຣັຖບານລາວປະຕິເສດວ່າ ຈະບໍ່ມີການແກ້ແຄ້ນ ຕໍ່ຊາວມົ້ງເຫລົ່ານີ້ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ